తెలంగాణలో మహిళా తహసీల్దార్ దారుణహత్య WATCH LIVE TV
లంకపై రోహిత్ అప్పుడు హీరో.. ఇప్పుడు జీరో
తొలి వన్డేలో చేసిన పరుగులు 4 మాత్రమే. పోనీలే ఫెయిల్యూర్ ఒక వన్డేలోనే కదా అనుకుంటే.. పొరపాటే.
TNN | Updated:
Aug 23, 2017, 05:35PM IST
వన్డేల్లో అత్యధిక వ్యక్తిగత స్కోరు ఎవరిది..? అంటే క్రికెట్&zwnj;పై కనీస పరిజ్ఞానం ఉన్న ఎవరైనా రోహిత్ శర్మది అని చెప్పేస్తారు. మూడేళ్ల క్రితం ఈడెన్&zwnj;లో శ్రీలంకపై ఈ ఓపెనర్ ఇన్నింగ్స్&zwnj; అలా చరిత్రలో చిరస్థాయిగా నిలిచిపోయింది. 2014, నవంబరు 13న జరిగిన ఈ మ్యాచ్&zwnj;లో రోహిత్ శర్మ కేవలం 173 బంతుల్లో 33 ఫోర్లు, 9 సిక్సర్ల సాయంతో 264 పరుగులు చేశాడు. దీంతో భారత్ 50 ఓవర్లలో 5 వికెట్ల నష్టానికి 404 పరుగుల భారీ స్కోరు చేసింది. అనంతరం ఛేదనలో లంక 43.1 ఓవర్లలోనే 251 పరుగులకు ఆలౌటైంది. ఈ వన్డేతో రోహిత్ శర్మ.. వన్డే క్రికెట్&zwnj;లో హీరోగా మారిపోయాడు.
తాజాగా శ్రీలంకతో వన్డే సిరీస్&zwnj;కి ఎంపికైన రోహిత్ శర్మ.. తొలి వన్డేలో చేసిన పరుగులు 4 మాత్రమే. పోనీలే ఫెయిల్యూర్ ఒక వన్డేలోనే కదా అనుకుంటే.. పొరపాటే. ఎందుకంటే.. ఆ జట్టుతో రోహిత్ చివరిగా ఆడిన ఏడు వన్డేల్లోనూ వరుసగా చేసింది 4,4,4,0,0,5,5 పరుగులే. కనీసం 10 వన్డేలను ప్రమాణికంగా తీసుకుంటే.. మరే జట్టుపైనా రోహిత్&zwnj;కి ఇంత చెత్త రికార్డు లేదు. ఇంకా దారుణమైన విషయం ఏంటంటే.. అతను శ్రీలంకపై 15 సార్లు ఔటైతే.. అందులో ఏకంగా 13 సార్లు పేస్ బౌలర్లకే వికెట్ సమర్పించుకోవడం. దీంతో కనీసం ఈ సిరీస్&zwnj;లో మిగిలిన నాలుగు వన్డేల్లోనైనా.. రోహిత్ శర్మ చెలరేగి.. పేలవ ముద్రని చెరిపేసుకుంటాడేమో చూడాలి. గురువారం పల్లెకలె వేదికగా శ్రీలంకతో రెండో వన్డే జరగనుంది.